Deutsche Welle

Deutsche Welle (, lyh. DW) on Saksan radion ulkomaanpalvelu, joka toimii usealla kielellä saksan lisäksi niin radion kuin television välityksellä. Deutsche Welle on osa Saksan pehmeän vallan kanavia, ja sen tarkoitus on tuoda esiin Saksan näkökulma uutismaailmassa, jonne se tuottaa itsenäistä sisältöä.

Toisin kuin muu Saksan yleisradiotoiminta, kuten ARD, ZDF tai Deutschlandradio, DW saa rahoituksensa suoraan liittovaltion budjetista eikä kansalaisten maksamasta mediamaksuista.

 Historia 
Yhtiö perustettiin vuonna 1953 ja sen ensimmäiset lähetykset kuultiin 3. toukokuuta Kölnistä. Vuotta myöhemmin aloitettiin muut kuin saksankieliset lähetykset.

Vuoteen 1992 asti DW toimi puhtaasti vain radioasemana, kunnes se aloitti televisiolähetykset 1. huhtikuuta Berliinistä käsin. Televisio-ohjelmaa tehdään neljällä kiellä: saksaksi, englanniksi, arabiaksi ja espanjaksi.

 Toiminta nykyään 
Radioaseman kotipaikka sijaitsee Bonnissa, minkä lisäksi sillä on erillinen toimisto myös Berliinissä. Työntekijöitä DW:llä on noin 1500 ja sille työskentelee saman verran freelancereita ympäri maailmaa. DW:llä on kaksi lyhytaaltoasemaa Saksassa ja yksi Sri Lankassa. Lisäksi yhtiö vuokraa lähetysaikaa kahdelta releasemalta.

Vuodesta 2013 lähtien DW:n toimitusjohtajana on toiminut Peter Limbourg.

Radioaseman alaisuudessa toimii vuonna 1964 perustettu DW Akademie, joka tarjoaa käytännön koulutusta jornalismin opiskelijoille Saksan ulkopuolella. Tavoitteena on lisätä avoimuutta, objektivisuutta ja laatujornalismia. Vuodesta 2018 lähtien akatemiaa on johtanut Carsten von Nahmen.

DW:llä on oma sivustonsa, jonne se tuottaa ilmaiseksi materiaalia saksan kielen itseopiskeluun.

 Sensuuri 
Venäjän viranomaiset kielsivät DW:n toiminnan Venäjällä helmikuussa 2022. Kyseessä oli kostotoimi Saksan viranomaisten päätökselle kieltää RT:n saksankieliset lähetykset. Saman vuoden joulukuussa DW:n Moskovan toimitus siirtyi Riikaan.

Lokakuussa 2022 Iranin viranomaiset asetti pakotteita DW:ta vastaan, koska kanavalla käsiteltiin Iranin huivikapinaa, minkä Iran katsoi olevan terrorismin tukemista.

Huhtikuussa 2024 Valko-Venäjän viranomaiset leimasivat DW:n valkovenäjänkielisen palvelun äärijärjestöksi.

Lähetykset eri kielillä
 Kieli Aloittanut Lopettanut Huomioita saksa 1953  2024 englanti 1954   Radio & TV ranska  Radio espanja  TV portugali  Radio standardiarabia  1959   TV persia 1962  afrikanranska turkki  venäjä  puola  tšekki 2000  slovakki   2000  unkari 2000  serbokroatia   1992  swahili  1963   Radio hausa  Radio indonesia  bulgaria  romania  sloveeni  2000  nykykreikka  1964   Radio hindi   bengali b urdu   italia 1998  mandariinikiina  1965   amhara   Radio sanskrit  1966  1998  japani 1969  2000  makedonia  pastu 1970   Radio dari  Radio serbia 1992   kroaatti albaani  bosnia 1997  tanska 1965  1998  norja ruotsihollanti 1967  ukraina 2000   valkovenäjä 2005  ennen 2011  tamili 2021  

 Lähteet 

 Aiheesta muualla 

 Viralliset verkkosivut

Luokka:Saksalaiset radioasemat
Luokka:Saksalaiset televisiokanavat
Luokka:Vuonna 1953 perustetut televisiokanavat
Luokka:ARD